ai4bharat/Pralekha huggingface dataset:
शिक्षण मंत्रालय
शिक्षक दिनाच्या पूर्वसंध्येला, राष्ट्रीय शिक्षक पुरस्कार विजेत्यांची पंतप्रधान संवाद साधणार
सुधारित मार्गदर्शक तत्त्वांनुसार उत्कृष्टता तसेच कामगिरीच्या आधारे पारदर्शक आणि योग्य व्यक्तीची निवड
नवी दिल्ली, 3 सप्टेंबर 2018
शिक्षक दिनाच्या पूर्वसंध्येला येत्या 4 सप्टेंबर रोजी पंतप्रधान नरेंद्र मोदी राष्ट्रीय शिक्षक पुरस्कार विजेत्यांशी संवाद साधणार आहेत. 5 सप्टेंबर रोजी शिक्षक दिनी एका विशेष समारंभात उपराष्ट्रपतींच्या हस्ते हे पुरस्कार प्रदान केले जातील.
2017 या वर्षासाठी राष्ट्रीय शिक्षक पुरस्काराच्या निवडीसाठी मनुष्यबळ विकास मंत्रालयाने सुधारित मार्गदर्शक तत्त्वांचा अवलंब केला. नवीन पद्धत ही पारदर्शक, योग्य आणि कामगिरीवर आधारित असावी तसेच पुरस्कार विजेत्यांच्या नाविन्यपूर्ण आणि दखलपात्र कामगिरीतून इतरांना प्रेरणा मिळावी या दृष्टीने मार्गदर्शक तत्त्वांमध्ये बदल करण्यात आले आहेत.
नवीन मार्गदर्शक तत्त्वांची ठळक वैशिष्ट्ये पुढीलप्रमाणे -
- यापुढे सेवेत असणाऱ्या सर्व नियमित शिक्षकांना अर्ज करता येईल आणि त्यासाठी सेवेची विशिष्ट वर्षे पूर्ण करण्याची आवश्यकता नाही. यामुळे गुणवत्ताधारक युवा शिक्षकांना या पुरस्कारासाठी अर्ज करता येईल. 
- पहिल्यांदाच शिक्षक या पुरस्कारासाठी थेट अर्ज करू शकतात आणि स्वत:ला नामनिर्देशित करू शकतात. 
- www.mhrd.gov.in. या संकेतस्थळावर शिक्षकांची स्वयं-नामांकने आमंत्रित करण्यात आली. ॲडमेनिस्ट्रेटिव्ह स्टाफ कॉलेज ऑफ इंडियाने हे वेब पोर्टल विकसित केले असून संपूर्ण सॉफ्टवेअरने कोणत्याही तक्रारी अथवा समस्यांशिवाय काम पूर्ण केले आहे. 
- देशभरातून या पुरस्कारासाठी शिक्षकांकडून 6,692 अर्ज प्राप्त झाले. यावरुन हा उपक्रम यशस्वी ठरल्याचे दिसून येते.
- पुरस्कारांची संख्या 45 इतकी मर्यादित ठेवण्यात आली. पुरस्कारांची प्रतिष्ठा राखली जावी यादृष्टीने असे करणे आवश्यक होते. 
- प्राप्त अर्जांपैकी प्रत्येक जिल्ह्यांतून तीन उत्कृष्ट शिक्षकांची निवड करण्यात आली आणि राज्य/केंद्रशासित प्रदेशांच्या शिक्षण सचिवांच्या अध्यक्षतेखालील समितीने त्यातील नावांची छाननी केली. सर्व राज्ये, केंद्रशासित प्रदेश आणि संघटनांमार्फत अशा प्रकारे अंतिमत: 152 नामांकने प्राप्त झाली.
- अंतिम निवड स्वतंत्र ज्युरीमार्फत करण्यात आली. आपल्या कामात नाविन्यता आणणारे तसेच शाळा आणि शाळेतील विद्यार्थ्यांसाठी उपयुक्त ठरणारे शिक्षक निवडणे, या निकषावर अंतिम निवड करण्यात आली.
- ऑगस्ट 2018च्या तिसऱ्या आठवड्यात या शिक्षकांनी ज्येष्ठ शिक्षणतज्ज्ञांचा समावेश असणाऱ्या स्वतंत्र ज्युरीसमोर सादरीकरण केले. याद्वारे प्रत्येक शिक्षकाला आपली कामगिरी आणि आपण केलेले काम ज्युरींसमोर सादर करण्याची संधी प्राप्त होईल, याची खातरजमा करण्यात आली.
B.Gokhale/M.Pange/P.Kor
(Visitor Counter : 48
माहिती आणि प्रसारण मंत्रालय
‘द नाईट बिलॉन्ग्स टू लव्हर्स’ ही प्रेम आणि आसक्ती यांची गोष्ट आहे : 52व्या इफ्फी मधील वार्ताहर परिषदेत ज्युलियन हिलमोईन यांचे विधान
पणजी, 26 नोव्हेंबर 2021
52व्या इफ्फी मधील वार्ताहर परिषदेत ‘द नाईट बिलॉन्ग्स टू लव्हर्स’ चे दिग्दर्शक ज्युलियन हिलमोईन यांनी काल सांगितले, की हा चित्रपट म्हणजे प्रेम आणि आसक्ती यांची अतिशय तरल व उत्कट कथा आहे.
या चित्रपटात एक उत्कट प्रेमकथा दाखवली आहे. उत्कट भावनेची तीव्रता कायम राखण्यासाठी आम्ही या चित्रपटाचे चित्रीकरण एकाच सेट वर आणि फक्त दोन कलाकारांसोबत पूर्ण केले आहे.
या चित्रपटातील वारंवार येणारे उत्कट आणि प्रेमभावनायुक्त प्रसंगाचे औचित्य काय होते अशी विचारणा झाल्यावर ते म्हणाले, कि चित्रपटातील प्रेमाचे आणि जवळीकीचे गांभीर्य दर्शवण्यासाठी हे प्रसंग आवश्यक असल्याचे माझ्या सर्व सहकाऱ्यांमध्ये एकमत होते.
कोणतीही कथा प्रभावीपणे उलगडून दाखवण्यासाठी दिग्दर्शकाला अभिव्यक्तीचे स्वातंत्र्य असले पाहिजे , असेही ते पुढे म्हणाले.
इफ्फी मधील जागतिक पॅनोरमाचा एक भाग म्हणून हा चित्रपट काल प्रदर्शित करण्यात आला होता.
‘द नाईट बिलॉन्ग्स टू लव्हर्स’- फ्रेंच चित्रपट

दिग्दर्शकाबद्दल माहिती :
ज्युलियन हिलमोईन या फ्रेंच दिग्दर्शकाचा जन्म १९७९ मध्ये झाला . चित्रपट विषयक पदवी घेतल्यानंतर त्यांनी ‘ल फेमीस ’ मधील दिग्दर्शन विभागातून २००६ साली पदवी प्राप्त केली . २००५ ते २००८ दरम्यान त्यांनी तीन लघुचित्रपट दिग्दर्शित केले. २०१९ मध्ये त्यांनी त्यांचा पहिला चित्रपट ‘ला न्यूई ऊज अमॉन्स’ दिग्दर्शित केला .
या चित्रपटाची २०२१ च्या अथेन्स आंतरराष्ट्रीय चित्रपट महोत्सवातही निवड झाली होती.
निर्माता : निकोलस ब्रेव्हिए
निर्मिती व्यवस्थापन : योआन दि मोंग्रों
संपादन : सॅड्रीक ल फ्लॉक
कलाकार : लॉरा म्युलर , शेमसी लोथJaydevi PS/U.Raikar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 140
माहिती आणि प्रसारण मंत्रालय
जनता एका शहरातून दुसऱ्या शहरात जाणार नाही, याची काळजी घेण्याचे केंद्र सरकारचे सर्व राज्यांना निर्देश
स्थलांतरित मजुरांना त्यांच्या कामाच्या जागेवरच मजुरी मिळण्याची व्यवस्था करावी
विद्यार्थी/मजुरांना जागा रिकामी करण्यास सांगणाऱ्याविरोधात कारवाई
नवी दिल्ली, 29 मार्च 2020
कॅबिनेट सचिव आणि केंद्रीय गृहमंत्रालय हे सर्व राज्यांचे मुख्य सचिव आणि पोलीस महानिरीक्षकांच्या सातत्याने संपर्कात आहेत. कॅबिनेट सचिव आणि गृहसचिव यांच्यात काल रात्री व्हिडीओ कॉन्फरन्सच्या माध्यमातून चर्चा झाली आणि आज सकाळी राज्यांमधील मुख्य सचिव आणि पोलीस महानिरीक्षकांसोबत चर्चा झाली.
यावेळी असे लक्षात आले की, साधारणपणे सर्व राज्यात आणि केंद्रशासित प्रदेशात लॉकडाऊनच्या नियमांची अंमलबजावणी होत आहे. आवश्यक वस्तूंचा पुरवठा सुरळीत राहील याची काळजी घेतली जात आहे. परिस्थितीवर 24 तास देखरेख ठेवली जात असून गरज असेल तिथे आवश्यक त्या उपाययोजना केल्या जात आहेत
मात्र, देशात काही ठिकाणी स्थलांतरित मजुरांचा एका ठिकाणाहून दुसऱ्या ठिकाणी प्रवास सुरु आहे. जिल्हा आणि राज्यांच्या सीमा प्रभावीपणे बंद केल्या जाव्यात, असे निर्देश देण्यात आले आहेत. त्यामुळे एका शहरातून दुसऱ्या शहरात किंवा महामार्गावरून असे मजूर प्रवास करणार नाहीत, याची काळजी सर्व राज्यांनी घ्यायची आहे. महामार्गांवरुन केवळ मालाची वाहतूक करण्यास परवानगी आहे. या नियमांचे उल्लंघन होत असल्यास डीएम कायद्याअंतर्गत त्यासाठी जिल्हा न्यायदंडाधिकारी आणि पोलीस अधीक्षक यांना जबाबदार धरले जाईल.
स्थलांतरीत मजुरांसह इतर सर्व गरीब आणि गरजू लोकांना त्यांच्या कामाच्या ठिकाणीच अन्न आणि निवाऱ्याची व्यवस्था करून देण्याची जबाबदारी प्रशासनाने पार पाडायची आहे. त्यासाठी, राज्य आपत्ती व्यवस्थापन निधीचा वापर करावा असे निर्देश, केंद्र सरकारने कालच जारी केले आहेत. याअंतर्गत सर्व राज्यांकडे पुरेसा निधी उपलब्ध आहे.
लॉकडाऊनच्या काळात कामाच्या ठिकाणी अडकलेल्या मजुरांना त्यांची संपूर्ण  मजुरी वेळेत दिली जावी असे स्पष्ट निर्देश केंद्राने सर्व राज्यांना दिले आहेत. याकाळात मजुरांकडून घरभाडे घेतले जाणार नाही, याचीही काळजी घ्यायची आहे. जे लोक विद्यार्थी अथवा मजुरांना घर/जागा सोडण्याची जबरदस्ती करत आहेत, त्यांच्याविरोधात कारवाई करण्याचे निर्देश आहेत.
ज्यांनी लॉकडाऊन च्या नियमांचे उल्लंघन करत प्रवास केला आहे, अशा सर्वांना किमान 14 दिवस गृह अथवा रुग्णालयात विलगीकरण कक्षात ठेवले जाणार आहे. विलगीकरण काळात असलेल्या लोकांकडे बारीक लक्ष देण्याचे निर्देशही राज्यांना देण्यात आले आहेत.
कोरोना विषाणूचा प्रसार रोखण्यासाठी तीन आठवड्यांच्या लॉकडाऊनचे काटेकोर पालन केले जावे, असे आदेश सर्व संस्थांना देण्यात आले आहेत.
(G.Chippalkatti/R.Aghor/D.Rane
पंतप्रधान कार्यालय
‘आयुष्यमान भारत’ अंतर्गत आरोग्य विमा योजनेच्या तयारीचा पंतप्रधान नरेंद्र मोदी यांनी घेतला आढावा
नवी दिल्ली, 7 मे 2018
‘आयुष्यमान भारत’ अंतर्गत महत्वाकांक्षी आरोग्य विमा योजना लागू करण्यात येणार आहे. या योजनेच्या प्रारंभासाठी सुरु असलेल्या तयारीचा आढावा पंतप्रधान नरेंद्र मोदी यांनी आज घेतला.
आरोग्य विमा योजनेची वेगाने आणि सुरळीतपणे अंमलबजावणी करता यावी, यासाठी राज्यांशीही चर्चा विनिमय करण्यात आला आहे. या योजनेसाठी केलेल्या तयारीविषयी पंतप्रधानांनी कौतुक केले. या योजनेअंतर्गत प्रत्येक कुटुंबाला पाच लाख रुपयांपर्यंत विमा संरक्षण मिळणार आहे. या योजनेमधून 10 कोटी गरीब आणि गरजू कुटुंबांना लाभ मिळवून देण्याचे उदिृष्ट निश्चित केले आहे.
या योजनेचा लाभ समाजातल्या अतिशय गरीब आणि खऱ्या गरजू लोकांना मिळावा, यावर पंतप्रधान मोदी यांनी भर दिला.
या योजनेची अंमलबजावणी कशा पद्धतीने करण्यात येणार आहे, याची माहिती आरोग्य आणि कुटुंब कल्याण मंत्रालयाचे वरिष्ठ अधिकारी, पंतप्रधान कार्यालय आणि निती आयागाचे अधिकारी यांनी पंतप्रधान नरेंद्र मोदी यांना आज दिली.
‘आयुष्यमान भारत’ अंतर्गत गेल्या महिन्यात डॉ. बाबासाहेब आंबेडकर जयंती दिनी पंतप्रधानांनी देशातल्या पहिल्या “हेल्थ आणि वेलनेस सेंटर” चे उद्घाटन केले होते. हा कार्यक्रम छत्तीसगड राज्यातल्या बिजापूर येथे झाला होता.
N.Sapre/S.Bedekar/P.Malandkar
(Visitor Counter : 126
राष्ट्रपती कार्यालय
श्रीलंकेचे राष्ट्रपती रानिल विक्रमसिंघे यांनी घेतली राष्ट्रपती द्रौपदी मुर्मू यांची भेट
श्रीलंकेचे राष्ट्रपती रानिल विक्रमसिंघे यांनी आज  नवी दिल्लीत राष्ट्रपती भवनात राष्ट्रपती द्रौपदी मुर्मू यांची भेट घेतली.
राष्ट्रपती विक्रमसिंघे यांचे भारतात स्वागत करताना राष्ट्रपती म्हणाल्या की, भारताच्या 'शेजारी प्रथम ' धोरणात आणि सागर  दृष्टिकोनामध्ये श्रीलंकेला विशेष स्थान आहे. राष्ट्रपती द्रौपदी मुर्मू म्हणाल्या की, गेल्या एका वर्षात श्रीलंकेला आर्थिक आव्हानांना सामोरे जाण्यासाठी भारताने दिलेला बहुआयामी पाठिंबा हा श्रीलंकेसोबतच्या द्विपक्षीय संबंधांसाठी भारताच्या दीर्घकालीन वचनबद्धतेचा दाखला आहे. श्रीलंकेच्या गरजेच्या वेळी भारत नेहमीच त्यांच्या पाठीशी उभा राहिला आहे आणि भविष्यातही भारत असाच पाठिंबा आणि मदत करत राहील यावर त्यांनी भर दिला.
राष्ट्रपती म्हणाल्या की, आमची भागीदारी दोन्ही देशांच्या सामान्य लोकांसाठी आणि हिंद महासागर क्षेत्रासाठी चिरस्थायी आणि लाभदायक आहे.
भारत आणि श्रीलंका अनेक क्षेत्रांमध्ये मोठ्या प्रकल्पांवर काम करत आहेत आणि भारत-श्रीलंका विकासात्मक भागीदारीमुळे श्रीलंकेच्या लोकांच्या जीवनावर सकारात्मक परिणाम झाला असल्याचे दोन्ही नेत्यांनी नमूद केले.
राष्ट्रपती विक्रमसिंघे यांच्या नेतृत्वाखाली श्रीलंकेसोबतची विकासासंबंधित भागीदारी सुरू ठेवण्यासाठी आणि मजबूत करण्यासाठी भारत कटिबद्ध असल्याचे राष्ट्रपतींनी सांगितले.
माहिती आणि प्रसारण मंत्रालय
ब्राझिलमधील ट्रान्स्जेंडर विद्यार्थ्यांना झेलाव्या लागणाऱ्या सामाजिक बहिष्काराच्या समस्येकडे लक्ष वेधण्याचा व्हॅलेंटिनाचा प्रयत्नः दिग्दर्शक कॅसियो परेरा दॉस सांतोस
पणजी, 22 जानेवारी 2021
“ब्राझिलमधील 80% ट्रान्स्जेंडर विद्यार्थी अर्ध्यावर शिक्षण सोडतात- अनेकांना देहविक्रयाच्या व्यवसायात ढकलले जाते” “जर आपल्याला वस्तुस्थिती बदलायची असेल तर आपल्याला समस्या अधिक ठळकपणे मांडाव्या लागतील. ब्राझिलमधील ट्रान्स्जेंडर्सचे वास्तव फारसे चांगले नाही. दुर्लक्षामुळे त्यांच्याबाबतीत अनेक पूर्वग्रहदूषित समज आहेत, खूप मोठ्या भेदभावांना त्यांना तोंड द्यावे लागते, तिरस्काराच्या भावनेतून होणाऱ्या गुन्ह्यांचे ते बळी ठरतात. त्यांच्या वेगळ्या ओळखीमुळे शाळेमध्ये त्यांच्याविषयी असलेल्या प्रतिकूल वातावरणामुळे अनेक विद्यार्थ्यांना शिक्षण अर्धवट सोडावे लागते. ब्राझिलमध्ये तृतीय पंथाच्या लोकांची संख्या जास्त असल्याने ही सर्वात मोठी समस्या आहे. त्यांना भेडसावणाऱ्या या सामाजिक बहिष्काराच्या समस्येकडे लक्ष वेधण्याच्या उद्देशाने आम्ही व्हॅलेंटिना बनवण्याचा निर्णय घेतला, असे या चित्रपटाच्या निमित्ताने पदार्पण करणारे दिग्दर्शक आणि पटकथा लेखकांनी गोव्यात पणजी येथे सुरू असलेल्या 51व्या भारतीय आंतरराष्ट्रीय चित्रपट महोत्सव इफ्फीमध्ये आयोजित वार्ताहर परिषदेत आज सांगितले. साओ पावलो आंतरराष्ट्रीय चित्रपट महोत्सवात या चित्रपटाने सर्वोत्तम ब्राझिलियन फिक्शन फिचरसाठी प्रेक्षकांच्या पसंतीचा चित्रपट पुरस्कार मिळवला असून 51व्या इफ्फीमध्ये त्याचा आशियाई प्रिमिअर शो झाला. या चित्रपटात एका ट्रान्स्जेंडर महिलेला केवळ ती वेगळी असल्याने प्रत्यक्ष आयुष्यात भोगाव्या लागणाऱ्या समस्या आणि हालअपेष्टांचे चित्रिकरण आहे. तिचे समाजातील नाव वापरून शाळेमध्ये प्रवेश मिळवण्यासाठी ती आपली खरी ओळख गुप्त ठेवण्याचा प्रयत्न करते. पण ज्यावेळी शाळेकडून तिच्या पित्याच्या सहीची मागणी केली जाते तेव्हा तिला खऱ्या अर्थाने अडचण निर्माण होते कारण पित्याशिवाय एकाकी मातेकडून तिचा सांभाळ होत असतो. मात्र, येणाऱ्या सर्व समस्यांवर मात करून अखेर ती कशा प्रकारे आपले उद्दिष्ट साध्य करते याची कहाणी या चित्रपटात आहे.
“आम्ही केलेल्या सर्वेक्षणात आम्हाला 80% ब्राझिलियन ट्रान्स्जेंडर विद्यार्थी त्यांच्यावर घातल्या जाणाऱ्या सामाजिक बहिष्कारामुळे शाळा अर्ध्यावर सोडतात या वस्तुस्थितीची जाणीव झाली. हे सर्व तिथेच थांबत नाही. शिक्षणाच्या अभावामुळे आणि त्यामुळे रोजगार मिळवण्यात असमर्थ असल्यामुळे त्यांच्यापैकी बरेच जण देहविक्रयाच्या व्यवसायाकडे वळतात. ब्राझिलमध्ये ही सर्वात मोठी सामाजिक समस्या आहे.” या चित्रपटाचे दिग्दर्शक सांतोस यांनी ही माहिती या वार्ताहर परिषदेत दिली.
व्हॅलेंटिनाची भूमिका अभिनयात पदार्पण करणाऱ्या थिएसा वोईनबाक हिने केली आहे जी स्वतः ट्रान्स्जेंडर आहे. या निवडीचे कारण सांतोस यांनी स्पष्ट केले. त्या व्यक्तीच्या भावना नैसर्गिक रित्या व्यक्त व्हाव्यात असा आमचा उद्देश होता, असे ते म्हणाले. त्यांना भेडसावणाऱ्या भेदभावाच्या समस्येबाबत हा चित्रपट असल्याने हा निर्णय अतिशय महत्त्वाचा होता, असे त्यांनी स्पष्ट केले.
M.Chopade/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 142
रस्ते वाहतूक आणि महामार्ग मंत्रालय
नागालँडमधील दिमापूर ते कोहिमा रोड  पर्यंत चार पदरी 14.93 किलोमीटरचा प्रकल्प यावर्षी पूर्ण होईल : केंद्रीय रस्ते वाहतूक आणि महामार्ग मंत्री नितीन गडकरी
नवी दिल्ली, 6 डिसेंबर 2022
नागालँड राज्यातील दिमापूर ते कोहिमा रोड  पर्यंत चार पदरी 14.93 किलोमीटरचा रस्ते प्रकल्प यावर्षी पूर्ण होईल. या प्रकल्पात 387 कोटी रुपयांची गुंतवणूक असल्याची माहिती केंद्रीय रस्ते वाहतूक आणि महामार्ग मंत्री नितीन गडकरी यांनी ट्विट मालिकेत दिली आहे.
या प्रकल्पामुळे नागालँड आणि मणिपूर या राज्यांत मार्ग वाहतूक अधिक चांगल्या रीतीने होईल तसेच प्रवासाचा वेळही मोठ्या प्रमाणात कमी होईल, असे त्यांनी सांगितले.पंतप्रधान नरेंद्र मोदी यांच्या नेतृत्वाखाली देशात सर्वोत्तम रस्ते पायाभूत सुविधा उपलब्ध करून देण्यासाठी आपण काम करत असल्याचे गडकरी यांनी पुढे नमूद केले.
R.Aghor/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 85
सामाजिक न्याय आणि सबलीकरण मंत्रालय
ज्येष्ठ नागरिकांचे सर्वेक्षण
नवी दिल्ली, 20 डिसेंबर 2022
सन 2011 च्या जनगणनेनुसार देशातील ज्येष्ठ नागरिकांची संख्या 10.38 कोटी आहे. ज्येष्ठ नागरिक दुर्बल गटातील असल्याने त्यांना आव्हाने/असुरक्षिततेचा सामना करावा लागतो. राष्ट्रीय गुन्हे नोंद विभाग अहवाल 2021 नुसार, 2021 मध्ये ज्येष्ठ नागरिकांना अनुलक्षून झालेल्या गुन्ह्यांची एकूण 26,110 प्रकरणे नोंदण्यात आली आहेत. कायदा आणि सुव्यवस्था आणि पोलिस राज्यांच्या अखत्यारीतला विषय असल्याने, या एजन्सींद्वारे या संदर्भात आवश्यक कार्यवाही केली जाते.
सामाजिक न्याय आणि सक्षमीकरण राज्यमंत्री प्रतिमा भौमिक यांनी आज लोकसभेत एका लेखी उत्तरात ही माहिती दिली.N.Chitale/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 115
संरक्षण मंत्रालय
चीफ ऑफ डिफेन्स स्टाफ - CDS म्हणून लेफ्टनंट जनरल अनिल चौहान यांनी पदभार स्वीकारला, देशाच्या आशा पूर्ण करण्यासाठी आणि आव्हानांना सामोरे जाण्याची सज्ज असल्याची ग्वाही दिली
नवी दिल्ली, 30 सप्टेंबर 2022
चीफ ऑफ डिफेन्स स्टाफ - CDS म्हणून लेफ्टनंट जनरल अनिल चौहान  PVSM, UYSM, AVSM, SM, VSM यांनी आज, 30 सप्टेंबर 2022 रोजी पदभार स्वीकारला. तिन्ही सैन्यदलांशी संबंधित प्रकरणांबाबत संरक्षण मंत्र्यांचे प्रधान लष्करी सल्लागार तसेच लष्करी व्यवहार विभागाचे सचिव म्हणूनही ते काम करतील. त्याचबरोबर चीफ ऑफ स्टाफ कमिटीचे ते स्थायी अध्यक्ष असतील.
पदभार स्वीकारण्यापूर्वी प्रसारमाध्यमांशी संवाद साधताना जनरल चौहान म्हणाले की चीफ ऑफ डिफेन्स स्टाफ - सीडीएस म्हणून नियुक्ती होणे, ही आपल्यासाठी अभिमानाची बाब आहे. तीन्ही सैन्यदले, सरकार आणि नागरिकांच्या नवीन सीडीएसकडून काही आशा आणि अपेक्षा आहेत, ज्या आपण आपल्या क्षमतेनुसार पूर्ण करू, असे त्यांनी सांगितले. तिन्ही सैन्यदले एकत्रितपणे देशासमोरच्या सुरक्षा आव्हानांशी दोन हात करतील, असेही ते म्हणाले.
तत्पूर्वी जनरल चौहान यांनी राष्ट्रीय युद्ध स्मारकावर पुष्पचक्र अर्पण करून हुतात्म्यांना आदरांजली वाहिली. साउथ ब्लॉक लॉन्स येथे त्यांनी हवाई दलाचे प्रमुख एअर चीफ मार्शल व्ही. आर. चौधरी, लष्करप्रमुख जनरल मनोज पांडे, नौदल उपप्रमुख व्हाईस अॅडमिरल एस. एन. घोरमाडे आणि सशस्त्र दलातील इतर वरिष्ठ अधिकाऱ्यांच्या उपस्थितीत तिन्ही सैन्यदलांकडून मानवंदना स्वीकारली.S.Kane/M.Pange/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 152
पंतप्रधान कार्यालय
भारतीय हवाई दलाच्या कोविड संबंधित कार्याचा पंतप्रधानांनी घेतला आढावा
नवी दिल्ली, 28 एप्रिल 2021
हवाई दल प्रमुख आरकेएस भदौरिया यांनी आज पंतप्रधान नरेंद्र मोदी यांची भेट घेतली.
कोविड-19 संदर्भातल्या परिस्थितीत मदत करण्यासाठी भारतीय हवाई दल करत असलेल्या प्रयत्नांची त्यांनी पंतप्रधानांना माहिती दिली. भारतीय हवाई दलाने आपल्या अवजड वाहतूक करणाऱ्या संपूर्ण ताफ्याला अहोरात्र सज्ज राहण्याचे आणि मध्यम वजनाची सामग्री वाहून नेणाऱ्या ताफ्यांना कोविड संबंधित सामग्रीची देशात आणि परदेशात ने-आण करण्यासाठी सातत्याने कार्यरत राहण्याचे आदेश देण्यात आल्याची माहिती एअर चीफ मार्शल आरकेएस भदौरिया यांनी पंतप्रधानांना दिली. ही कामे अहोरात्र सुरू ठेवण्यासाठी या ताफ्यामधील कर्मचारी संख्येत वाढ करण्यात आली आहे.
ऑक्सिजन टँकर आणि इतर आवश्यक सामग्री वाहतुकीसंदर्भातल्या कामात वेग, व्यापकता आणि सुरक्षितता वाढवण्याच्या गरजेवर पंतप्रधानांनी भर दिला. कोविड संदर्भातल्या कार्यात भारतीय हवाई दलाचे कर्मचारी संसर्गापासून सुरक्षित राहतील हे सुनिश्चित करण्याची गरज त्यांनी व्यक्त केली. कोविड संबंधित कार्याची सुरक्षितता सुनिश्चित करण्याची आवश्यकता त्यांनी व्यक्त केली.
सर्व प्रांतापर्यंत पोहोचण्यासाठी भारतीय हवाई दल मोठी आणि मध्यम आकाराची विमाने तैनात करत असल्याची माहिती हवाई दल प्रमुख भदौरिया यांनी दिली. कोविड विषयक कार्यासाठी विविध मंत्रालये आणि एजन्सी यांच्याशी वेगाने समन्वय साधण्यासाठी भारतीय हवाई दलाने स्थापन केलेल्या कोविड समर्पित हवाई सहकार्य विभागाची माहितीही त्यांनी पंतप्रधानांना दिली.
भारतीय हवाई दलाचे कर्मचारी आणि त्यांच्या कुटुंबियांच्या आरोग्याची पंतप्रधानांनी विचारपूस केली. भारतीय हवाई दलात लसीकरण पूर्ण होण्याच्या मार्गावर असल्याची माहिती त्यांनी दिली.
भारतीय हवाई दलाअंतर्गत येणाऱ्या रुग्णालयात कोविड सुविधा वाढवण्यात आल्या आहेत आणि शक्य तिथे नागरिकांनाही परवानगी देण्यात आली आहे असे त्यांनी पंतप्रधानांना सांगितले.
S.Tupe/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
भारतात कोविड-19 प्रतिबंधक लसीकरण 137.67 कोटीहून अधिक
गेल्या 24 तासात 15 लाखाहून अधिक मात्रा देण्यात आल्या
भारतात रुग्ण बरे होण्याचा सध्याचा दर 98.39%
देशात गेल्या 24 तासात कोरोनाचे 6,563 नवे रुग्ण
देशातली उपचाराधीन रुग्णसंख्या  असून 572 दिवसातली सर्वात कमी संख्या
साप्ताहिक पॉझीटीव्हिटी दर  गेल्या 36 दिवसापासून 1 %पेक्षा कमी
भारताने गेल्या 24 तासात कोविड प्रतिबंधक लसीच्या 15,82,079 मात्रा, पात्र नागरिकांना दिल्या असून आज सकाळी 7 वाजेपर्यंत प्राप्त अहवालानुसार भारताने आतापर्यंत एकूण 137.67 कोटीपेक्षा जास्त  मात्रा दिल्या आहेत. एकूण 1,44,91,123 सत्रांद्वारे मात्रा देण्यात आल्या आहेत.
यामध्ये यांचा समावेश आहे-
|
|
HCWs
|
|
1st Dose
|
|
1,03,86,261
|
|
2nd Dose
|
|
96,45,996
|
|
FLWs
|
|
1st Dose
|
|
1,83,83,973
|
|
2nd Dose
|
|
1,67,72,043
|
|
Age Group 18-44 years
|
|
1st Dose
|
|
48,68,79,459
|
|
2nd Dose
|
|
29,37,59,017
|
|
Age Group 45-59 years
|
|
1st Dose
|
|
19,15,95,978
|
|
2nd Dose
|
|
14,00,66,251
|
|
Over 60 years
|
|
1st Dose
|
|
11,97,15,150
|
|
2nd Dose
|
|
8,95,16,231
|
|
Total
|
|
1,37,67,20,359
गेल्या 24 तासात 8,077 रुग्ण कोरोना मुक्त झाले असून महामारीच्या सुरवातीपासून कोरोनाची लागण झालेल्यांपैकी एकूण 3,41,87,017 रुग्ण कोरोना मुक्त झाले आहेत.
कोरोनातून रुग्ण बरे होण्याचा दर 98.39% झाला आहे.
सलग 53 दिवसांपासून 15,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्र शासित प्रदेश यांच्या समन्वित प्रयत्नांचा हा परिणाम आहे.
गेल्या 24 तासात 6,563 नव्या रुग्णांची नोंद झाली.
देशात उपचाराधीन रुग्णांची संख्या 82,267 असून 572 दिवसातली ही सर्वात कमी संख्या आहे. उपचाराधीन रुग्ण, एकूण पॉझिटीव्ह रुग्णांच्या 0.24% असून मार्च 2020 पासून सर्वात कमी आहे.
देशभरात चाचण्या क्षमता व्यापक करण्यात येत असून देशात गेल्या 24 तासात 8,77,055 चाचण्या करण्यात आल्या. भारताने आतापर्यंत 66.51 कोटीहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 0.60% असून गेले 36 दिवस 1% पेक्षा कमी आहे. दैनंदिन पॉझीटीव्हिटी दर 0.75%. असून गेले 77 दिवस 2% पेक्षा कमी आणि 112 दिवस 3% पेक्षा कमी आहे.
पंतप्रधान कार्यालय
संपूर्ण ईशान्य भारत आणि आसाम मध्ये पेट्रोकेमिकल क्षेत्राला चालना देण्यासाठी केलेल्या प्रयत्नांचे पंतप्रधानांनी केली प्रशंसा
नवी दिल्ली, 3 जुलै 2023
आसाम पेट्रोकेमिकल संयंत्रामधून बांगलादेशला पाठवलेल्या पहिल्या मेथॅनॉल खेपेबद्दल आणि त्यायोगे आसामला पेट्रोकेमिकलचा मोठा निर्यातदार बनवण्यासाठी केलेल्या प्रयत्नांबद्दल पंतप्रधान नरेंद्र मोदी यांनी प्रशंसा केली आहे.
आसामचे मुख्यमंत्री हिमंता बिस्वा सरमा यांच्या ट्विटवर प्रतिक्रिया देताना पंतप्रधानांनी ट्विट केले:
"यामुळे संपूर्ण ईशान्य भारत आणि आसाम मध्ये पेट्रोकेमिकल क्षेत्राला चालना मिळेल"N.Chitale/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
उपराष्ट्रपती कार्यालय
उपराष्ट्रपतींनी ईस्टरच्या पूर्वसंध्येला देशवासीयांना दिल्या शुभेच्छा
उपराष्ट्रपती एम व्यंकय्या नायडू यांनी ईस्टरच्या पूर्वसंध्येला देशवासीयांना शुभेच्छा दिल्या आहेत.
त्यांनी दिलेला संदेश खालीलप्रमाणे आहे:
प्रभू येशू ख्रिस्ताच्या पुनर्वताराचे प्रतीक असलेल्या ईस्टरच्या शुभ प्रसंगी मी देशवासियांचे हार्दिक अभिनंदन करतो आणि शुभेच्छा देतो.
ईस्टरचा पवित्र सण लोकांना आठवण करून देतो की प्रेम हे द्वेषापेक्षा अधिक सामर्थ्यवान आहे आणि सदाचार नेहमीच वाईटावर विजय मिळवतो.
सर्व मानवांप्रति करुणा भाव ठेवून ईस्टर साजरा करूया. हा दिवस आपल्या जीवनात शांतता आणि सौहार्द घेऊन येवो.
श्रम आणि रोजगार मंत्रालय
गंगवार यांनी कोविड -19 महामारीच्या प्रभावाचा प्रतिकार करण्यासाठी भारताच्या वचनबद्धतेचा केला पुनरुच्चार, आयएलसीच्या 109 व्या सत्राला केले संबोधित
केंद्रीय कामगार आणि रोजगार राज्यमंत्री  संतोष गंगवार यांनी महामारीच्या प्रभावाचा सामना करण्यासाठी आणि अधिक सामर्थ्यवान बनण्यासाठी सर्वतोपरी प्रयत्न करण्याच्या दिशेने भारताच्या वचनबद्धतेचा पुनरुच्चार केला आहे. काल संध्याकाळी आयएलसीच्या 109 व्या अधिवेशनामध्ये अलिप्त राष्ट्र चळवळ संघटनेच्या सदस्य देशांच्या कामगार मंत्र्यांच्या बैठकीला दूरदृश्य प्रणालीच्या माध्यमातून संबोधित करतांना गंगवार म्हणाले की जगाने जीवित आणि उपजीविकेची हानी , अर्थव्यवस्थेची मंदी, समाजातील सर्व घटकांवर विशेषतः दुर्बल लोकांवर प्रतिकूल परिणाम झालेला पाहिला आहे. ते म्हणाले, आरोग्य सेवा प्रणाली, सामाजिक संरक्षण आणि रोजगार निर्मितीला अधिक पाठिंबा देण्याची गरज आहे. सरकारने व्यवसायातील सातत्य, उत्पन्नाची सुरक्षा आणि सर्वांच्या कल्याणासाठी महामारीचा सामना करण्यासाठी आणि धोरणात्मक पातळीवर प्रभावी प्रतिसाद देण्याची गरज आहे, असेही ते म्हणाले.
ते म्हणाले की भारताने मोठ्या प्रमाणात लसीकरण मोहीम हाती घेतली असून आतापर्यंत एकूण 223 दशलक्ष लसीच्या मात्रा दिल्या गेल्या आहेत. ते म्हणाले, जीवन आणि उपजीविकेमध्ये आमूलाग्र बदल झाले आहेत आणि कामाच्या शैलीसाठी नवीन दृष्टीकोन विकसित केला पाहिजे. डिजिटल प्लॅटफॉर्मच्या वापराने आव्हाने निर्माण केली आहेत , तशा अधिक संधी देखील उपलब्ध करून दिल्या आहेत. ते म्हणाले की, गिग आणि प्लॅटफॉर्म कामगारांच्या सामाजिक सुरक्षेसाठी भारताने कायदेशीर चौकट तयार केली आहे.
गंगवार म्हणाले, रोजगार हा एक महत्वाचा पैलू असून आरोग्य आणि आर्थिक आघाडीवर रोजगार व आधार पुरवण्यासाठी भारत विविध योजना व कार्यक्रमांच्या माध्यमातून महत्त्वपूर्ण प्रयत्न करत आहे. भारताने अर्थव्यवस्था बळकट करण्यासाठी आत्मनिर्भरतेसाठी 27 हजार अब्ज रुपयांच्या पॅकेजची घोषणा केली. ज्यात पात्र नवीन कर्मचार्यांच्या बाबतीत सरकारकडून वेतनाच्या 24% पर्यंत ईपीएफ योगदानाचा भरणा देखील केला आहे. तसेच गेल्या तीन वर्षांत मुद्रा योजनेंतर्गत नऊ हजार अब्ज डॉलर्सचे तारण मुक्त कर्ज वितरित केले असून यामध्ये महिलांची सुमारे 70% खाती आहेत.
ते म्हणाले की, ग्रामीण भारतासाठी मनरेगा योजनेंतर्गत दैनंदिन वेतनात वाढ झाल्यामुळे गेल्या आर्थिक वर्षात 3.9 अब्ज मनुष्य दिवसांचे रोजगार निर्माण झाले आहेत.
संरक्षण मंत्रालय
पूर्वावलोकन : गोवा सागरी परिसंवाद 2022
नौदल लष्करी महाविद्यालयातर्फे 31 ऑक्टोबर ते 1 नोव्हेंबर 2022 या कालावधीत गोवा सागरी परिसंवाद आयोजित केला आहे. या परिसंवादात भारताबरोबरच बांगलादेश, कोमोरोस, इंडोनेशिया, मादागास्कर, मलेशिया, मालदीव, मॉरिशस, म्यानमार, सेशेल्स, सिंगापूर, श्रीलंका आणि थायलंड या मैत्रीपूर्ण संबध असलेल्या देशांमधील कप्तान, कमांडर आणि नौदल किंवा सागरी दलांमधील अधिकारी भाग घेतील.
गोवा सागरी परिसंवाद हा भारतीय नौदलाने 2016 मध्ये मांडलेल्या विचारांना संस्थात्मक आकार देण्यासाठीचा मंच असून भारत आणि हिंद महासागर प्रदेशातील महत्वाचे देश यांच्यामध्ये सहयोगी विचार, सहकार्य आणि परस्परपूरक सहमती वाढीस लावणे हे त्याचे कार्य आहे. गोवा येथील नौदल लष्करी महाविद्यालयाकडून हा द्विवार्षि परिसंवाद आयोजित केला जातो. आतापर्यंत या परिसंवादाचे तीन वेळा आयोजन केले गेले आहे. यावर्षीच्या परिसंवादाचे उद्घाटन येथील नौदल लष्करी महाविद्यालयाचे कमांडट रिअर अडमिरल राजेश धनखड करतील.
हिंद महासागर प्रदेश हा 21 शतकातील धोरणात्मक आराखड्याचा महत्वाचा भाग बनत असतानाच अशा प्रकारचा परिसंवाद हा नीती, धोरण राबवणे आणि ते राबवताना सागरी प्रदेशातील सर्वंकष सुरक्षा या विषयांवर सर्व संबधितांना एकत्र आणण्याच्या दृष्टीने भरीव भूमिका बजावतो.
हिंद महासागर प्रदेशातील सागरी सुरक्षेतील आव्हाने : सर्वमान्य सागरी प्राथमिकता सहयोगाची चौकट ही तसेच पंतप्रधान नरेंद्र मोदी यांनी उल्लेखलेली सागरी सुरक्षेची पाच तत्वे ही या परिसंवादाची मुख्य संकल्पना आहे. या भागातील सर्वांसाठी संरक्षण आणि विकास यावर ही कल्पना आधारित आहे. यानुसार हिंदी महासागरप्रदेशातील सर्व देशांचे सागरी भवितव्य आणि आपल्या प्रदेशातील समृद्धी या परस्परावलंबी बाबी आहेत.
उत्तर गोव्यातील हिरव्यागार वातावरणात असलेला परिसंवादाचे ठिकाण हे गोव्याच्या दुसऱ्या शतकापासून असलेल्या समृद्ध सागरी परंपरेला योग्य सन्मान देणारेच आहे. परंपरेशी आणि भविष्यातील आशा आकांक्षांशी एकाच वेळी जोडून घेणारे हे स्थळ गोवा सागरी परिसंवादातील चर्चासत्रांमध्ये अधिक आगळा आनंद वाढवणारे ठरेल.